
ΤΕΥΧΟΣ ΔΕΥΤΕΡΟ 


Αρ 


. Φύλλου 1596 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


1 

Συμπλήρωση - Τροποποίηση της υπ' αριθμ. 219/ 
08.01.2015 (14 Β') απόφασης της Υπουργού Του¬ 
ρισμού. 

2 

Αποδοχή πρότασης δωρεάς της εταιρείας με την 
επωνυμία «ΕΙΒΜΑ ΕΕΙ5ΑΒΕΤ ΙΜΡΟΚΤ - ΕΚ5ΡΟΚΤ» 
προς το Ελληνικό Δημόσιο (Υπουργείο Εξωτερι¬ 
κών). 

3 

Ανώτατο όριο επιτρεπόμενων κατ' έτος ημερών 
κίνησης εκτός έδρας υπαλλήλων υπηρετούντων 
στον Δήμο Μαλεβιζίου. 

4 

Έγκριση Υπερωριακής Απασχόλησης υπαλλήλων 
της Δ/νσης Διά Βίου Μάθησης, Απασχόλησης και 
Εμπορίου έως 31/12/2017. 

5 

Καθιέρωση υπερωριακής νυχτερινής εργασίας 
εργασίμων ημερών, νυχτερινής εργασίας Κυρια¬ 
κών και Εξαιρέσιμων ημερών των τακτικών υπαλ¬ 
λήλων της Υπηρεσίας καθαριότητας του Δήμου 
Βέλου-Βόχας, για το έτος του 2017. 

6 

Προσθήκη τμημάτων σπουδών Ωδείου με την 
επωνυμία «Ωδείο Μαραθώνα Θεοδώρα Ρούση». 

7 

Διαπίστωση αυτοδίκαιης μεταφοράς και ένταξης 
οργανικών θέσεων και προσωπικού που υπηρε¬ 
τεί σε αυτές, από την ΕΠΑ.Σ Βοηθών Νοσηλευ¬ 
τών του ν. 3475/2006 στο αντίστοιχο Δ. Ι.Ε.Κ. του 
ν. 4186/2013 και κατάργηση κενής οργανικής θέ¬ 
σης του κλάδου ΠΕ 17. 


ΑΠΟΦΑΣΕΙΣ 

Αριθμ. 7254 _ (1) 

Συμπλήρωση -Τροποποίηση της υπ * 1 αριθμ. 219/ 
08.01.2015 (14 Β’) απόφασης της Υπουργού Του¬ 
ρισμού. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α. του ν. 4276/2014 (Α' 155) και ειδικότερα των άρθρων 
5,6 και 48 παρ. 4 αυτού, 


β. του ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (ΑΊ 87) 
και ιδίως του άρθρου 2 αυτού, 
γ. του Κεφαλαίου Β’ του ν. 3066/2002 (252 Α') όπως 
ισχύει, 

δ. του άρθρου 6 του ν. 4109/2013(16 Α') όπως ισχύει, 
ε. του άρθρου 90 του «Κώδικα Νομοθεσίας για την 
Κυβέρνηση και Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α'98), 
στ. του ν. 3861 /2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο, «Πρόγραμμα Διαύγεια και άλλες διατάξεις» 
(ΑΊ 12), 

ζ. το π.δ. 112/2014 «Οργανισμός του Υπουργείου Του¬ 
ρισμού » (179 Α’) όπως ισχύει, 
η. το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων». (208 Α’), 

θ. Το π.δ. 125/2016 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (210 Α’). 

2. α. Την υπ' αριθμ. 219/08.01.2015 (14 Β') απόφαση 
Υπουργού Τουρισμού «Έκδοση πιστοποιητικού κατάτα¬ 
ξης των ξενοδοχείων και των ενοικιαζόμενων επιπλωμέ¬ 
νων δωματίων διαμερισμάτων σε κατηγορίες αστέρων 
και κλειδιών αντίστοιχα. 

β. Την υπ' αριθμ. 14129/02.07.2015 (1476 Β') απόφα¬ 
ση Υπουργού Τουρισμού «Καθορισμός τεχνικών και 
λειτουργικών προδιαγραφών των Οργανωμένων Του¬ 
ριστικών Κατασκηνώσεων. 

3. Το υπ' αριθμ. Πρωτ. 8179/13-09-2016 έγγραφο του 
Ξενοδοχειακού Επιμελητηρίου της Ελλάδος (ΞΕΕ). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Την τροποποίηση της υπ' αριθμ. 219/08.01.2015 (14 Β’) 
απόφασης της Υπουργού Τουρισμού, ως ακολούθως: 

«Αριθμ. 219 

Έκδοση πιστοποιητικού κατάταξης των ξενοδοχείων 
και των οργανωμένων τουριστικών κατασκηνώσεων σε 
κατηγορίες αστέρων, καθώς και των ενοικιαζομένων επι¬ 
πλωμένων δωματίων - διαμερισμάτων σε κατηγορίες 
κλειδιών. 

Άρθρο 1 

Πεδίο εφαρμογής 

Οι διατάξεις της παρούσας εφαρμόζονται για την κα¬ 
τάταξη των ξενοδοχείων της υποπαρ. αα της παρ. α, σε 
κατηγορίες αστέρων, των οργανωμένων τουριστικών 
κατασκηνώσεων της υποπαρ. ββ της παρ. α, σε κατη¬ 
γορίες αστέρων και των ενοικιαζομένων επιπλωμένων 
δωματίων - διαμερισμάτων (ΕΕΔΔ) της υποπαρ. γγ της 
παρ. β του άρθρου 1 του ν. 4276/2014 (Α' 155) σε κατη¬ 
γορίες κλειδιών. 

Άρθρο 2 

Φορέας έκδοσης πιστοποιητικού κατάταξης 
ξενοδοχείων, οργανωμένων τουριστικών κατα¬ 
σκηνώσεων και ΕΕΔΔ 

1. Αρμόδιος φορέας για την έκδοση των πιστοποιητι¬ 
κών κατάταξης των ξενοδοχείων και των οργανωμένων 
τουριστικών κατασκηνώσεων σε κατηγορίες αστέρων, 
καθώς και των ΕΕΔΔ σε κατηγορίες κλειδιών είναι το Ξε¬ 
νοδοχειακό Επιμελητήριο Ελλάδος (ΞΕΕ). 

2. Τα πιστοποιητικά κατάταξης εκδίδονται από το ΞΕΕ 
βάσει τεχνικής έκθεσης που συντάσσεται από φορείς 
διαπιστευμένους από το Εθνικό Σύστημα Διαπίστευσης 
(ΕΣΥΔ) του Εθνικού Συστήματος Υποδομών Ποιότητας 
(ΕΣΥΠ) για τη διενέργεια ελέγχων και επιθεωρήσεων για 
την κατάταξη ξενοδοχείων και οργανωμένων τουριστι¬ 
κών κατασκηνώσεων σε κατηγορίες αστέρων, καθώς και 
ΕΕΔΔ σε κατηγορίες κλειδιών. 

3. Το ΞΕΕ υποχρεούται να διατηρεί αναρτημένο στην 
επίσημη ιστοσελίδα του και να γνωστοποιεί με οποιον- 
δήποτε πρόσφορο τρόπο σε κάθε ενδιαφερόμενο επι- 
καιροποιημένο κατάλογο όλων των διαπιστευμένων 
κατά την προηγούμενη παράγραφο φορέων. 

Άρθρο 3 

Διαδικασία έκδοσης πιστοποιητικού κατάταξης 
ξενοδοχείων, οργανωμένων τουριστικών κατα¬ 
σκηνώσεων και ΕΕΔΔ 

1. Εντός δέκα (10) ημερών από την υποβολή αίτησης 
χορήγησης Ειδικού Σήματος Λειτουργίας (ΕΣΛ) στην 
αρμόδια υπηρεσία τουρισμού, η επιχείρηση του ξενο¬ 
δοχείου, της οργανωμένης τουριστικής κατασκήνωσης 
ή των ΕΕΔΔ υποβάλλει αίτηση προς το ΞΕΕ για την έκδο¬ 
ση πιστοποιητικού κατάταξης σε κατηγορία αστέρων ή 
κλειδιών αντίστοιχα και καταβάλλει παράβολο σύμφωνα 
με τον ακόλουθο πίνακα: 


ΚΑΤΑΛΥΜΑ 

ΠΟΣΟ ΑΝΑ ΔΩΜΑΤΙΟ, ή 
ΔΙΑΜΕΡΙΣΜΑ, ή ΣΟΥΙΤΑ, ή 
ΑΝΑ ΘΕΣΗ, ή ΑΝΑ ΟΙΚΙΣΚΟ 

Ξενοδοχείο Κατηγορίας 5 * 

5 ευρώ/δωμάτιο 

Ξενοδοχείο Κατηγορίας 4 * 

4 ευρώ/δωμάτιο 


Ξενοδοχείο Κατηγορίας 3 * 

3 ευρώ/δωμάτιο 

Ξενοδοχείο Κατηγορίας 2 * 

2 ευρώ/δωμάτιο 

Ξενοδοχείο Κατηγορίας 1 * 

2 ευρώ/δωμάτιο 

Επιχειρήσεις ενοικιαζομέ- 
νων δωματίων - διαμερι¬ 
σμάτων (ΕΕΔΔ) κατηγορί¬ 
ας 2,3,4 κλειδιών 

2 ευρώ/δωμάτιο 

Οργανωμένη Τουριστική 
Κατασκήνωση 5* και 4* 

2,5 ευρώ ανά θέση και 3 
ευρώ ανά οικίσκο 

Οργανωμένη Τουριστική 
Κατασκήνωση 3*, 2* και 1 * 

1,5 ευρώ ανά θέση και 3 
ευρώ ανά οικίσκο 


Σε κάθε περίπτωση το ποσό του παράβολου που κα¬ 
τατίθεται στο ΞΕΕ για την έκδοση πιστοποιητικού κατά¬ 
ταξης σε κατηγορία αστέρων ή κλειδιών δεν μπορεί να 
είναι κατώτερο των σαράντα (40) ευρώ ανά κατάλυμα. 

Η υποβολή της αίτησης και η πληρωμή του παράβολου 
δύνανται να διεκπεραιώνονται ηλεκτρονικά μέσω της 
διαδικτυακής εφαρμογής του ΞΕΕ. 

2. Εντός τριάντα (30) ημερών από την υποβολή της 
αίτησης, ο διαπιστευμένος φορέας που επιλέγεται από 
την επιχείρηση ξενοδοχείου, ή οργανωμένης τουριστι¬ 
κής κατασκήνωσης, ή ΕΕΔΔ, συντάσσει, έναντι αμοιβής 
που συμφωνείται με την επιχείρηση ξενοδοχείου, ή ορ¬ 
γανωμένης τουριστικής κατασκήνωσης ή ΕΕΔΔ, τεχνι¬ 
κή έκθεση στην οποία καταγράφονται οι υποχρεωτικές 
προδιαγραφές και τα βαθμολογούμενα κριτήρια που 
πληρούνται από την επιχείρηση και ο αριθμός των μο¬ 
ρίων που συγκεντρώνει η επιχείρηση από την εφαρμογή 
τους, και βεβαιώνεται η συνδρομή των προϋποθέσεων 
για την κατάταξη της επιχείρησης του ξενοδοχείου, της 
οργανωμένης τουριστικής κατασκήνωσης ή των ΕΕΔΔ 
σε συγκεκριμένη κατηγορία αστέρων ή κλειδιών αντί¬ 
στοιχα. 

3. Εντός είκοσι (20) ημερών από την έκδοση της τεχνι¬ 
κής έκθεσης της προηγούμενης παραγράφου, η οποία 
κατατίθεται στο ΞΕΕ με ευθύνη της επιχείρησης του ξε¬ 
νοδοχείου, της οργανωμένης τουριστικής κατασκήνω¬ 
σης, ή των ΕΕΔΔ, η αρμόδια υπηρεσία του ΞΕΕ εκδίδει 
το πιστοποιητικό κατάταξης του καταλύματος σύμφωνα 
με το υπόδειγμα του Παραρτήματος της απόφασης αυ¬ 
τής. Η επιχείρηση του ξενοδοχείου, της οργανωμένης 
τουριστικής κατασκήνωσης ή των ΕΕΔΔ καταθέτει το 
πιστοποιητικό κατάταξης στην αρμόδια υπηρεσία του¬ 
ρισμού το αργότερο εντός είκοσι (20) ημερών από την 
ημερομηνία έκδοσης του, άλλως ανακαλείται το ΕΣΑτης 
επιχείρησης. 

Άρθρο 4 

Διάρκεια ισχύος και ανανέωση πιστοποιητικού 
κατάταξης ξενοδοχείων, οργανωμένων τουριστι¬ 
κών κατασκηνώσεων και ΕΕΔΔ - Ανακατάταξη 

1.Το πιστοποιητικό κατάταξης ξενοδοχείων, οργανω¬ 
μένων τουριστικών κατασκηνώσεων και ΕΕΔΔ σε κατη¬ 
γορίες αστέρων και κλειδιών αντίστοιχα ισχύει για πέντε 
(5) έτη από την ημερομηνία έκδοσης του. Κατά τη λήξη 
της πενταετίας η επιχείρηση υποβάλλει στην αρμόδια 
υπη ρεσία τουρισμού πιστοποιητικό ανανέωσης της κα¬ 
τάταξης του καταλύματος. 

2. Για την ανανέωση της κατάταξης των ξενοδοχείων, 
των οργανωμένωντουριστικών κατασκηνώσεων και ΕΕΔΔ 
καθώς και για την ανακατάταξη αυτών για οποιονδήποτε 
λόγο, υποβάλλεται αίτηση και καταβάλλεται το παράβο¬ 
λο της παραγράφου 1 του άρθρου 3 και ακολουθείται η 
διαδικασία των παραγράφων 2 και 3 του ίδιου άρθρου. 

Άρθρο 5 

Μητρώο διακριτικών τίτλων ξενοδοχείων, οργα¬ 
νωμένων τουριστικών κατασκηνώσεων και ΕΕΔΔ 

1. Το ΞΕΕ εγκρίνει τους διακριτικούς τίτλους των ξε¬ 
νοδοχείων, σύμφωνα με τα οριζόμενα στην ισχύουσα 
νομοθεσία. Εφ'όσον οι επιχειρήσεις των οργανωμένων 
τουριστικών κατασκηνώσεων και ΕΕΔΔ επιθυμούν να 
φέρουν διακριτικό τίτλο, υποβάλλουν σχετική αίτηση 
στο ΞΕΕ το οποίο εκδίδει απόφαση έγκρισης διακριτικού 
τίτλου οργανωμένης τουριστικής κατασκήνωσης ή ΕΕΔΔ. 

2. Οι κατά την παράγραφο 1 εγκεκριμένοι διακριτικοί 


τίτλοι των ξενοδοχείων, των οργανωμένων τουριστικών 
κατασκηνώσεων και των ΕΕΔΔ της χώρας καταχωρού- 
νται στο Μητρώο Διακριτικών Τίτλων Ξενοδοχειακών 
Καταλυμάτων που τηρεί το ΞΕΕ. Επιχειρήσεις οργανω¬ 
μένων τουριστικών κατασκηνώσεων και ΕΕΔΔ που κατά 
την έναρξη ισχύος της παρούσας φέρουν διακριτικούς 
τίτλους εγκεκριμένους από το κατά περίπτωση αρμόδιο 
επιμελητήριο υποχρεούνται να δηλώσουν τον κατά τα 
ανωτέρω, διακριτικό τους τίτλο στην αίτηση έκδοσης 
πιστοποιητικού κατάταξης, ώστε να καταχωρείται στο 
Μητρώο Διακριτικών Τίτλων Ξενοδοχειακών Καταλυ¬ 
μάτων του ΞΕΕ. 

Άρθρο 6 

Παράρτημα 

Το Υπόδειγμα Π ιστοποιητικού Κατάταξης Ξενοδοχεια¬ 
κού Καταλύματος προσαρτάται στην παρούσα απόφαση 
ως Παράρτημα και αποτελεί αναπόσπαστο τμήμα αυτής. 

ΕΛΛΗΝΙΚΗ ΔΗΜΟΚΡΑΤΙΑ 



ΞΕΝΟΔΟΧΕΙΑΚΟ ΕΠΙΜΕΛΗΤΗΡΙΟ ΕΛΛΑΔΟΣ 


Πιστοποιητικό Κατάταξης 
Ξενοδοχειακού Καταλύματος 

(Σύμφωνα με το Ν. 4276/2014 ΦΕΚ Α' 155 ) 
Αριθμός Πιστοποιητικού :. 


Είδος Καταλύματος: 

Διακρτικός Τίτλος Καταλύματος: 

Αρ. ΜΗΤΕ: 

Ταχυδρομική Διεύθυνση Καταλύματος: 
Επωνυμία Επιχείρησης: 


Το ανωτέρω κύριο/μη κύριο ξενοδοχειακό κατάλυμα κατατάσσεται δυνάμει του παρόντος σύμφωνα με τις 

διατάξεις της υπ' αριθμ. (ΦΕΚ .) απόφασης Υπουργού Τουρισμού, όπως 

ισχύει, στην κατηγορία: 


-— αστέρων -— κλειδιών 


Το παρόν πιστοποιητικό κατάταξης χορηγείται σύμφωνα με την υπ' αριθμ. 

(ΦΕΚ .) απόφαση Υπουργού Τουρισμού, βάσει της . 

τεχνικής έκθεσης του διαπιστευμένου φορέα ελέγχου - επιθεώρησης με την επωνυμία 


Ημερομηνία κατάταξης: χχ/χχ/χχχχ 

Ημερομηνία λήξης ισχύος: χχ/χχ/χχχ 


Αθήνα χ/χχ/χχχχ 
Ξ.Ε.Ε. 

(Όνομα - υπογραφή -σφραγίδα) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 2017 
Η Υπουργός 


ΕΛΕΝΑ ΚΟΥΝΤΟΥΡΑ 

( 2 ) 

Αποδοχή πρότασης δωρεάς της εταιρείας με την 
επωνυμία «ΡΙΚΜΑ ΕΕΙ5ΑΒΕΤ ΙΜΡΟΚΤ - ΕΚ5ΡΟΚΤ» 
προςτο Ελληνικό Δημόσιο (Υπουργείο Εξωτερικών). 

Με την Δ.Κ.Π. Α 0006181 ΕΞ2017/20-4-2017 απόφαση 
της Υφυπουργού Οικονομικών, που εκδόθηκε σύμφωνα 
με τις διατάξεις του άρθρου 3 του ν. 4182/2013, όπως 
αναδιατυπώθηκε με το άρθρο 32 του ν. 4223/2013, κα¬ 
θώς και των άρθρων 496,498 και 499 του Αστικού Κώ¬ 
δικα, γίνεται αποδεκτή η πρόταση δωρεάς της εταιρείας 
με την επωνυμία ΡΙΚΜΑ ΕΕΙ5ΑΒΕΤ ΙΜΡΟΚΤ - ΕΚ5ΡΟΚΤ, 
σύμφωνα με την οποία προτίθεται να προσφέρει ποσό 
μέχρι δέκα χιλιάδες ευρώ (10.000€), προκειμένου να κα¬ 
λυφθούν δαπάνες για υλικά, εξοπλισμό ή εργασίες, οι 
οποίες θα απαιτηθούν για την αποκατάσταση του ευρι¬ 
σκομένου στην Κορυτσά «Κτιρίου Σεφέρη» και υπό τον 
όρο που καθορίζεται με την απόφαση αυτή. 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθμ. 4959 _ (3) 

Ανώτατο όριο επιτρεπόμενων κατ' έτος ημερών 
κίνησης εκτός έδρας υπαλλήλων υπηρετούντων 
στον Δήμο Μαλεβιζίου. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 280 παρ. I του ν. 3852/2010, 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις του άρθρου 8 του π.δ. 136/2010, «Ορ¬ 
γανισμός της Αποκεντρωμένης Διοίκησης Κρήτης». 

3. Τις διατάξεις της υποπαραγράφου Δ9 του άρθρου 2 του 
ν. 4336/2015, «Συνταξιοδοτικές διατάξεις - Κύρωση του Σχε¬ 
δίου Σύμβασης Οικονομικής Ενίσχυσης από τον Ευρωπαϊκό 
Μηχανισμό Σταθερότητας και ρυθμίσεις για την υλοποίηση 
της Συμφωνίας Χρηματοδότησης», όπως ισχύουν. 

4. Τις διατάξεις του άρθρου 56 του ν. 4257/2014, «Επεί¬ 
γουσες ρυθμίσεις αρμοδιότητας Υπουργείου Εσωτερικών». 

5. Τις διατάξεις του άρθρου 28 του ν. 4325/2015, «Εκ¬ 
δημοκρατισμός της Διοίκησης - Καταπολέμηση Γραφειο¬ 
κρατίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις» (Φ.Ε.Κ. 47/Α/2015). 

6. Την αριθμ. 4/6-2-2015 πράξη του Υπουργικού Συμ¬ 
βουλίου (Φ.Ε.Κ. 24/Α/2015). 

7. Το αρ. πρωτ. 5954/11-4-2017 έγγραφο του Δήμου 
Μαλεβιζίου, αναφορικά με το αντικείμενο του θέματος. 

8. Την αρ. πρωτ. 5666/6-4-2017 βεβαίωση τηςΔ/νσης 
Οικονομικών Υπηρεσιών του Δήμου Μαλεβιζίου, με την 
οποία βεβαιώνεται ότι στον προϋπολογισμό του ως άνω 
Δήμου οικονομικού έτους 2017 και συγκεκριμένα στους 
Κ.Α.Ε. 10.6422.0001 και 30.6422.0001 έχουν προβλεφθεί 
πιστώσεις για την πληρωμή των εκτός έδρας οδοιπορι¬ 
κών εξόδων των υπηρετούντων υπαλλήλων, συνολικού 
ποσού 4.000,00 ευρώ, αποφασίζουμε: 

Ορίζουμε το ανώτατο όριο των επιτρεπόμενων κατ' 
έτος ημερών κίνησης εκτός έδρας υπαλλήλων υπηρε¬ 
τούντων στον Δήμο Μαλεβιζίου ως κατωτέρω: 


Α/Α 

ΜΟΝΙΜΟΙ 

ΑΡΙΘΜΟΣ 

ΗΜΕΡΩΝ 

ΜΕΤΑΚΙΝΗΣΗΣ 

1 

ΠΕ ΔΙΟΙΚΗΤΙΚΟΥ 

60 

2 

ΠΕ ΠΟΛΙΤΙΚΩΝ ΕΠΙΣΤΗΜΩΝ 
ΚΑΙ ΔΙΕΘ. ΣΠΟΥΔΩΝ 

60 

3 

ΠΕ ΠΟΛΙΤΙΚΩΝ ΜΗΧΑΝΙΚΩΝ 

60 

4 

ΠΕ ΠΛΗΡΟΦΟΡΙΚΗΣ 

60 

5 

ΠΕ ΑΡΧΙΤΕΚΤΟΝΩΝ 

ΜΗΧΑΝΙΚΩΝ 

60 

6 

ΠΕ ΜΗΧΑΝΟΛΟΓΩΝ 

60 

7 

ΠΕ ΓΕΩΠΟΝΩΝ 

60 

8 

ΠΕ ΚΑΘΗΓΗΤΩΝ ΦΥΣΙΚΗΣ 
ΑΓΩΓΗΣ 

60 

9 

ΠΕ ΗΛΕΚΤΡΟΛΟΓΩΝ 

ΜΗΧΑΝΙΚΩΝ 

60 

10 

ΠΕ ΤΟΠΟΓΡΑΦΩΝ 
ΜΗΧΑΝΙΚΩΝ 

60 

11 

ΠΕ ΔΙΕΚΠΕΡΑΙΩΣΗΣ 

ΥΠΟΘΕΣΕΩΝ ΠΟΛΙΤΩΝ 

60 

12 

ΤΕ ΠΛΗΡΟΦΟΡΙΚΗΣ 

60 

13 

ΤΕ ΔΙΕΚΠΕΡΑΙΩΣΗΣ 

ΥΠΟΘΕΣΕΩΝ ΠΟΛΙΤΩΝ 

60 

14 

ΤΕ ΜΗΧΑΝΙΚΩΝ ΠΟΛΙΤΙΚΩΝ 

ΔΟΜΙΚΩΝ ΕΡΓΩΝ 

60 

15 

ΤΕ ΔΙΟΙΚΗΤΙΚΟΥ- 

ΛΟΓΙΣΤΙΚΟΥ 

60 

16 

ΤΕ ΤΕΧΝΟΛΟΓΩΝ ΜΗΧΑΝΟ¬ 
ΛΟΓΩΝ ΜΗΧΑΝΙΚΩΝ 

60 

17 

ΤΕ ΤΕΧΝΟΛΟΓΩΝ 

ΓΕΩΠΟΝΙΑΣ 

60 

18 

ΤΕ ΤΕΧΝΟΛΟΓΩΝ ΗΛΕΚΤΡΟ¬ 
ΛΟΓΩΝ ΜΗΧΑΝΙΚΩΝ 

60 

19 

ΔΕ ΔΙΟΙΚΗΤΙΚΟΥ 

60 

20 

ΔΕ ΔΙΕΚΠΕΡΑΙΩΣΗΣ 
ΥΠΟΘΕΣΕΩΝ ΠΟΛΙΤΩΝ 

60 

Α/Α 

ΙΔΑΧ 

ΑΡΙΘΜΟΣ ΗΜΕ¬ 
ΡΩΝ 

ΜΕΤΑΚΙΝΗΣΗΣ 

1 

ΠΕ ΔΙΟΙΚΗΤΙΚΟΥ 

60 

2 

ΠΕ ΓΥΜΝΑΣΤΩΝ 

60 

3 

ΠΕ ΜΗΧΑΝΟΛΟΓΩΝ 

ΜΗΧΑΝΙΚΩΝ 

60 

4 

ΠΕ ΑΡΧΙΤΕΚΤΟΝΩΝ 

60 

5 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 

60 

Α/Α 

ΠΡΟΣΩΠΙΚΟ ΕΙΔΙΚΩΝ 

ΘΕΣΕΩΝ 

ΑΡΙΘΜΟΣ ΗΜΕ¬ 
ΡΩΝ 

ΜΕΤΑΚΙΝΗΣΗΣ 

1 

ΔΙΚΗΓΟΡΟΙ ΜΕ ΕΜΜΙΣΘΗ 

ΕΝΤΟΛΗ 

60 

2 

ΕΙΔΙΚΟΙ ΣΥΝΕΡΓΑΤΕΣ 

60 

3 

ΕΙΔΙΚΟΙ ΣΥΜΒΟΥΛΟΙ 

60 


Η απόφαση αυτή ισχύει για το έτος 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ηράκλειο, 26 Απριλίου 2017 
Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΑΝΑΣΤΑΣΙΟΣ ΙΩΑΝΝΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 596/10.05.2017 


Αριθμ. 908 _ (4) 

Έγκριση Υπερωριακής Απασχόλησης υπαλλήλων 
της Δ/νσης Διά Βίου Μάθησης, Απασχόλησης και 
Εμπορίου έως 31/12/2017. 

Ο ΑΝΤΙ ΠΕΡΙΦΕΡΕΙ ΑΡΧΗΣ ΔΙΑ ΒΙΟΥ ΜΑΘΗΣΗΣ, 
ΑΠΑΣΧΟΛΗΣΗΣ ΚΑΙ ΕΜΠΟΡΙΟΥ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το ν. 3852/2010 (ΦΕΚ 87/Α/7-7-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Το π.δ. 137/2010 (ΦΕΚ 230/Α/27-12-2010) « Οργα¬ 
νισμός της Περιφέρειας Βορείου Αιγαίου». 

3. Την αριθμ. 116/2014 απόφαση Πολυμελούς Πρω¬ 
τοδικείου Μυτιλήνης όπως διορθώθηκε με την αρ. 
119/2014 όμοια απόφαση. 

4. Το από 08/10/2014 Πρακτικό Ορκωμοσίας της Πε¬ 
ριφερειάρχη Βορείου Αιγαίου. 

5. Την αριθμ. 6349/355/10-02-2017 απόφαση με θέμα 
«Ορισμός Αντιπεριφερειαρχών στην Περιφέρεια Βορ. 
Αιγαίου και ανάθεση τομέων ευθύνης» (ΦΕΚ 71/ΥΟΔΔ/ 
14-02-2017). 

6. Την αριθμ. 7745/451/17-02-2017 απόφαση με 
θέμα «Μεταβίβαση αρμοδιοτήτων σε Αντιπεριφερει- 
άρχες στην Περιφέρεια Βορ. Αιγαίου (ΦΕΚ 7639/ΥΟΔΔ/ 
01-03-2017). 

7. Τις διατάξεις του ν. 3861/2010 (ΦΕΚ 112/Α/2010) 
«ΠΡΟΓΡΑΜΜΑ ΔΙΑΥΓΕΙΑ». 

8. Το άρθρο 3 του ν. 3103/2003 (ΦΕΚ 23/Α/29.01.2003). 

9. Το άρθρο 8 του π.δ. 524/1978 «Έλεγχοι μέτρων και 
σταθμών» όπως αντικαταστάθηκε με το άρθρο 43 του 
ν. 4177/2013 (ΦΕΚ 173/Α/2013). 

10. Το ν. 4177/2013 (ΦΕΚ 173/Α/2013) και την υπουρ¬ 
γική απόφαση αριθμ. Α2-718/2014 (ΦΕΚ 2090/Β/2014). 

11 .Την υπ' αριθμ. Φ2-2312/20-12-2012 απόφαση του 
Υφυπουργού Ανάπτυξης, Ανταγωνιστικότητας, Υποδο¬ 
μών Μεταφορών και Δικτύων για τον Περιοδικό Έλεγχο 
Μέτρων και Σταθμών (ΦΕΚ 3460/Β/2012). 

12. Τις υπηρεσιακές ανάγκες που θα προκόψουν για 
την διενέργειατου Π.Ε. 2017 καθώς και τις λοιπές ανάγκες 
που προκύπτουν από την εφαρμογή του ν. 4177/2013. 

13. Το άρθρο 25 παρ. 7 του ν. 2738/1999 (ΦΕΚ 180/ 
Α/09-09-1999) « Συλλογικές διαπραγματεύσεις στη Δη¬ 
μόσια Διοίκηση Μονιμοποιήσεις Συμβασιούχων Αορί¬ 
στου χρόνου και άλλες διατάξεις». 

14. Το άρθρο 20 του ν. 4354/2015 (ΦΕΚ 176/Α/16-12-2015) 
«Διαχείριση μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών με¬ 
ταρρυθμίσεων» όπως τροποποιήθηκε και ισχύει. 

15. Την αριθμ. πρωτ. 104/18-01-2017 απόφαση Περιφε¬ 
ρειάρχη Βορείου Αιγαίου «Ορισμός Υπαλλήλων για την 
διενέργεια Ελέγχου Μέτρων και Σταθμών έτους 2017». 

16. Την υπ' αριθμ. πρωτ. 18213/1619/10-04-2017 (ΑΔΑ: 
7Κ0Ζ7ΛΩ-Υ4Λ) απόφαση Ανάληψης Υποχρέωσης του 
Τμήματος Οικ. Διαχείρισης και Δημοσιονομικού Ελέγχου 
της Δ/νσης Οικονομικού - Δημοσιονομικού Ελέγχου της 
Π.Ε. Λέσβου, αποφασίζουμε: 

1. Εγκρίνουμε για το χρονικό διάστημα από τη δημο¬ 
σίευση της παρούσας έως 31/12/2017 την καθιέρωση 
υπερωριακής εργασίας μέχρι της 22ας βραδινής ώρας 


για πέντε (5) υπαλλήλους της Δ/νσης Διά Βίου Μάθησης, 
Απασχόλησης και Εμπορίου της Περιφέρειας Β. Αιγαίου. 

2. Έργο των υπαλλήλων που θα εργασθούν υπερωρι- 
ακά είναι η διενέργεια περιοδικού και έκτακτου ελέγχου 
Μέτρων και Σταθμών και λοιπών μετρολογικών ελέγχων 
στο Νομό Λέσβου. 

3. Ώρες μηνιαίας υπερωριακής απασχόλησης κατά 
υπάλληλο μέχρι είκοσι (20). 

4. Αριθμός υπαλλήλων που θα ασχοληθούν πέντε (5). 

5. Το ύψος της δαπάνης που θα προκόψει υπολογί¬ 
ζεται να ανέλθει στο ποσό των 1.400,00 ευρώ και θα 
καλυφθεί από πιστώσεις του προϋπολογισμού εξόδων 
της Περιφέρειας Βορ. Αιγαίου, Ειδικού Φορέα και Κ.Α.Ε. 
0350.0511.0001 οικ. Έτους 2017. 

6. Ο Γενικός Δ/ντης Ανάπτυξης της Περιφέρειας Β. 
Αιγαίου θα βεβαιώσει την πραγματοποίηση της υπε- 
ρωριακής απασχόλησης καθώς και την εκτέλεση του 
αντίστοιχου έργου. 

7. Η απόφαση αυτή ισχύει από τη δημοσίευση της στην 
Εφημερίδα της Κυβερνήσεως και μέχρι 31/12/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 25 Απριλίου 2017 
Ο Αντιπεριφερειάρχης 
ΓΕΩΡΓΙΟΣ ΚΥΡΙΑΖΗΣ 


Αριθμ. αποφ. 71 (5) 

Καθιέρωση υπερωριακής νυχτερινής εργασίας 
εργασίμων ημερών, νυχτερινής εργασίας Κυρια¬ 
κών και Εξαιρέσιμων ημερών των τακτικών υπαλ¬ 
λήλων της Υπηρεσίας καθαριότητας του Δήμου 
Βέλου-Βόχας, για το έτος 2017. 

Ο ΔΗΜΑΡΧΟΣ ΒΕΛΟΥ- ΒΟΧΑΣ 

Έχοντας υπόψη: 

1 Τις διατάξειςτων άρθρων 2,58 και 95 του ν. 3852/2010 
(Φ.Ε.Κ. 87/Α/07-6-2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης- Πρόγραμμα 
Καλλικράτης». 

2 Τις διατάξειςτων άρθρων 48 και 176 του ν. 3584/2007. 

3. Τις διατάξεις του άρθρου 20 του ν. 4354/2015. 

4. Την μεαριθ. οικ.2/78400/0022/14-11-2011, εγκύκλιο 
του Υπουργείου Οικονομικών. 

5. Τις διατάξεις της παρ. 5 του αρ. 49 του ν. 3943/2011. 

6. Τις διατάξεις της παρ. 10 του άρθρου 12 του 
ν. 2503/1997. 

7. Την αριθμ. 30373/3508/2013 απόφαση Γενικού Γραμ¬ 
ματέα της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου για τον καθορισμό ωραρίου 
λειτουργίας των Υπηρεσιών Καθαριότητας- Ηλεκτροφωτι- 
σμού καΓΥδρευσης-ΆρδευσηςτουΔήμου Βέλου-Βόχας 
για το έτος 2013 και εφεξής (ΦΕΚ 1753/τ.Β/18-7-2013). 

8. Τη με αριθ.224/2016 απόφαση του Δημοτικού Συμ¬ 
βουλίου περί καθιέρωσης διαφορετικού ωραρίου λει¬ 
τουργίας της υπηρεσίας Καθαριότητας του Δήμου. 

9. Την αριθ. 14152/9-02-2017 απόφαση του Γενικού 
Γραμματέα Αποκεντρωμένης Διοίκησης Πελοποννήσου, 
Δυτ. Ελλάδας και Ιονίου καθορισμού ωραρίου λειτουρ¬ 
γίας της υπηρεσίας Καθαριότητας του Τμήματος καθα¬ 
ριότητας και Ανακύκλωσης της Δ/νσης Περιβάλλοντος 








Τεύχος Β' 1596/10.05.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

του Δήμου Βέλου-Βόχας για το έτος 2017 και εφεξής. 
(ΦΕΚ 850/Β/15.3.2017). 

10. Το γεγονός ότι η υπηρεσία Καθαριότητας και Ανακύ¬ 
κλωσης του Δήμου έχει αποδυναμωθεί λόγω συνταξιοδοτή- 
σεων, της μείωσης των συμβάσεων ορισμένου χρόνου, ενώ 
μετά την εφαρμογή του ν. 3852/2010 όλες οι υπηρεσίεςτου 
Δήμου έχουν επιφορτιστεί με πλήθος νέων αρμοδιοτήτων. 

11. Τις ανάγκες που παρουσιάζονται στο Τμήμα Καθα¬ 
ριότητας και Ανακύκλωσης της Δ/νσης Περιβάλλοντος 
για 24ωρη λειτουργία όλες τις ημέρες του μήνα και τις 
Κυριακές και τις ημέρες αργιών, για την διενέργεια της 
αποκομιδής απορριμμάτων προκειμένου να διασφαλι¬ 
στεί η καθαριότητα στον Δήμο και η δημόσια υγεία, και 
πιο συγκεκριμένα λαμβάνοντας υπόψη: 

α) Τη συνεχή λειτουργία των υπαλλήλων και οχη μάτων του 
τμήματος προκειμένου να καλυφθούν οι τρέχουσες και μελ¬ 
λοντικές ανάγκεςτης υπηρεσίας καθαριότητας και ανακύκλω¬ 
σης του Δήμου π.χ. αποκομιδή απορριμμάτων, καθαρισμός 
κοινόχρηστων χώρων (πλατειών, κ.λπ.), της οδοσάρωσης με 
χειροκίνητα αλλά και μηχανικά μέσα σε καθημερινή βάση. 

β) Την αναγκαιότητα αντιμετώπισης έκτακτων και 
επειγουσών αναγκών για την αποκομιδή απορριμμάτων 
κατά τις Κυριακές εξαιρέσιμες και αργίες, δεδομένου ότι 
υπάρχει ανάγκη κάλυψης και ανάλογης ανταπόκρισης 
επί των συνεχώς αυξημένων αναγκών στον τομέα Καθα¬ 
ριότητας, προκειμένου να προστατευθεί η δημόσια υγεία 
η οποία αποτελεί αρμοδιότητα του Δήμου, συνεκτιμώ- 
ντας το γεγονός ότι ο νέος διευρυμένος Δήμος Βέλου- 
Βόχας (δημοτικές ενότητες,Τοπικές Κοινότητες) καλύπτει 
από γεωγραφικής απόψεως μια πολύ μεγάλη έκταση. 
Ειδικότερα, υπάρχει μεγάλη αύξηση των αναγκών και 
των σχετικών απαιτήσεων στο τομέα καθαριότητας, οι 
οποίες από την φύση τους κρίνονται επείγουσες, δύ- 
νανται να έχουν χαρακτήρα εποχικό ή όλως απρόβλε¬ 
πτο, ιδιαίτερα κατά την θερινή περίοδο όπου παρατη- 
ρείται μεγαλύτερη συσσώρευση σκουπιδιών, αύξηση 
της επισκεψιμότητας των κοινόχρηστων χώρων και της 
παραλιακής ζώνης, αύξηση τουριστικής κίνησης κ.λπ., 
γεγονός που καθιστά αναγκαία την επαρκή ανταπόκριση 
της υπηρεσίας καθαριότητας για την κάλυψη τους, γ) 
Εκτός των τακτικών αρμοδιοτήτων και υποχρεώσεων, 
τις οποίες επιλαμβάνεται και περαιώνει καθημερινά η 
Υπηρεσία μας, ο Δήμος καλείται και αναλαμβάνει και 
επιπλέον υποχρεώσεις έκτακτου χαρακτήρα κατά την 
αντιπυρική περίοδο, η οποία αρχίζει στην χώρα μας 
από 1 ης Μάίου έως 31 Οκτωβρίου, εντός της οποίας θα 
πρέπει να ληφθούν άμεσα μέτρα (π.χ. επιφυλακή προσω¬ 
πικού, οχημάτων, κ.λπ., προς συνδρομή της πυροσβεστι¬ 
κής υπηρεσίας και λοιπών συναρμόδιων υπηρεσιών) για 
την ελαχιστοποίηση αλλά και την πρόληψη των αιτιών 
πυρκαγιών, μεταξύ των οποίων είναι και η αποκομιδή 
πάσης φύσεως απορριμμάτων, η απομάκρυνση μέρους 
ή συνόλου βλάστησης από περιοχές των Τοπικών και 
Δημοτικών Κοινοτήτων, (π.χ. οδικά δίκτυα, άλση κ.λπ.),: 

δ) Επίσης, θα πρέπει να συνεκτιμηθεί το γεγονός τις 
ειδικές και έκτακτες υπηρεσιακές ανάγκες πολιτικής 
προστασίας (οποιαδήποτε ώρα της ημέρας και της 
εβδομάδας) που μπορεί να προκύψουν λόγω πλημμύ¬ 
ρας, φωτιάς, ανεμοθύελλας, παγετού - χιονόπτωσης ή 
σεισμού για την αντιμετώπιση των οποίων απασχολείται 
και κινητοποιείται και η Υπηρεσία Καθαριότητας με τα 
αντίστοιχα μέσα και υπαλλήλους. 


12. Το γεγονός ότι η απαιτούμενη δαπάνη ύψους 6.000€ 
θα καλυφθεί από τις αντίστοιχες πιστώσεις του ΚΑ 20.612 
του Προϋπολογισμού του Δήμου Βέλου-Βόχας οικονομικού 
έτους 2017 της Υπηρεσίας Καθαριότητας- Ηλεκτροφωτι- 
σμού, στους οποίους υπάρχουν εγγεγραμμένες πιστώσεις, 
αποφασίζουμε: 

Καθιερώνουμε υπερωριακή εργασία με αμοιβή, για το 
α' και β' εξάμηνο του έτους 2017 πέραν από τις ώρες της 
υποχρεωτικής βάρδιας κατά τις νυχτερινές ώρες και κατά 
τις Κυριακές και εξαιρέσιμες ημέρες για δεκατέσσερις (14) 
υπαλλήλους έως 180 ώρες ανά υπάλληλο ανά εξάμηνο για 
την κάθε περίπτωση. 

Η κατανομή των ωρών απασχόλησης του προσωπι¬ 
κού θα γίνεται κάθε φορά ανάλογα με τις ανάγκες της 
υπηρεσίας. Ο αριθμός των δεδουλευμένων ωρών θα 
βεβαιώνεται από τον Διευθυντή ή τον Προϊστάμενο 
της οργανικής μονάδας ή τον αρμόδιο ανά διεύθυνση 
Αντιδήμαρχο. 

Η παρούσα απόφαση ισχύει μέχρι ανακλήσεως της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζευγολατιό, 12 Απριλίου 2017 

Ο Δήμαρχος 

ΑΝΝΙΒΑΣ ΠΑΠΑΚΥΡΙΑΚΟΣ 


Αριθμ. απόφ. 551/201 7 (6) 

Προσθήκη τμημάτων σπουδών Ωδείου με την 
επωνυμία «Ωδείο Μαραθώνα Θεοδώρα Ρούση». 

Ο ΔΗΜΑΡΧΟΣ ΜΑΡΑΘΩΝΟΣ ΑΤΤΙΚΗΣ 
Έχοντας υπόψη: 

α. Το άρθρο 75 παρ.Ι τομέας στ στοιχείο 28 
ν. 3463/2006, όπως προστέθηκε με την παρ.4 του άρ¬ 
θρου 94 του ν. 3852/2010. 
β.Την παρ.Ι ζ του άρθρου 58 του ν. 3852/2010. 
γ.Την παρ.Ι του άρθρου 280 του ν. 3852/2010. 
δ. Τις διατάξεις του ν. 299/1976 «Περί ρυθμίσεως θε¬ 
μάτων αφορώντων εις τον κανονισμό λειτουργίας των 
ιδιωτικών μουσικών ιδρυμάτων (ΦΕΚ 90/Α/1976). 

ε. Τις διατάξεις του β.δ/τος 16/1966 «Περί ιδρύσεως 
ιδιωτικών μουσικών ιδρυμάτων» (ΦΕΚ 7/Α/1966). 

στ. Την κοινή υπουργική απόφαση ΥΠΠΟΤ/οικ. 
38573/1216/31.03.2011 (ΦΕΚ 693/29.04.2011 τεύχος Β'). 

ζ. Το άρθρο 10 του ν. 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

η. Την αρ. ΥΠΠΟ/78036/2473/19.10.2004 υπουργική 
απόφαση «Καθορισμός προδιαγραφών κτιρίων για στέ¬ 
γαση Μουσικού Εκπαιδευτηρίου» (ΦΕΚ 1595/Β/2004). 

θ. Την αρ. ΥΠΠΟ/ΚΑΤΕΧΝ/Δ/7388/7.2.1994 απόφαση 
«Καθορισμός παράβολου για ίδρυση Ανώτερων Σχολών 
Καλλιτεχνικής Εκπαίδευσης και ιδιωτικών Μουσικών Εκ¬ 
παιδευτηρίων» (ΦΕΚ 123/Β/23.2.1994). 

ι.Την υπ' αριθ. 6132/29-3-2017 αίτηση της Ρούση Θε¬ 
οδώρας για την προσθήκη τμημάτων σπουδών. 

κ. Την υπ’ αριθμ. ΥΠΠΟ/ΔΙΜ/21442/770/12-5-2006 
(ΦΕΚ 665/Β/29-5-2006) απόφαση του Υπουργείου Πο¬ 
λιτισμού περί χορήγησης άδεια ίδρυσης και λειτουργίας 
Ωδείου με την επωνυμία «Ωδείο Μαραθώνα Θεοδώρα 
Ρούση», αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 596/10.05.2017 


Α.Την προσθήκη στο Ωδείο με την Επωνυμία «Ωδείο 
Μαραθώνα Θεοδώρα Ρούση» που βρίσκεται επί των 
οδών Αριστείδου 25 και Αθανασίου Χρυσίνα 13 Μαρα¬ 
θώνας Αττικής των εξής Σχολών και τμημάτων σπουδών: 

1. Σχολή Σαξοφώνου. 

2. Σχολή Διεύθυνσης Χορωδίας 

3. Σχολή Διεύθυνσης Ορχήστρας 

4. Σχολή Άρπας 

5. Τμήμα Μελοδραματικής 

6. Τμή μα Τ σέμπαλου 

Β. Από τις διατάξεις της παρούσης δεν προκαλείται 
δαπάνη σε βάρος του Δήμου Μαραθώνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαραθώνας, 12 Απριλίου 2017 
Ο Δήμαρχος 
ΗΛΙΑΣ ΨΗΝΑΚΗΣ 


Αριθμ. 5331 _ (7) 

Διαπίστωση αυτοδίκαιης μεταφοράς και ένταξης 
οργανικών θέσεων και προσωπικού που υπηρε¬ 
τεί σε αυτές, από την ΕΠΑ.Σ Βοηθών Νοσηλευ¬ 
τών του ν. 3475/2006 στο αντίστοιχο Δ. Ι.Ε.Κ. του 
ν. 4186/2013 και κατάργηση κενής οργανικής θέ¬ 
σης του κλάδου ΠΕ 17. 

Ο ΔΙΟΙΚΗΤΗΣ ΤΟΥ ΓΕΝΙΚΟΥ ΝΟΣΟΚΟΜΕΙΟΥ 
ΙΩΑΝΝΙΝΩΝ «Γ. ΧΑΤΖΗΚΩΣΤΑ» 

Έχοντας υπόψη: 

1 .Τις διατάξεις του ν. 4384/2016 (ΦΕΚ 78/Α/26-4-2016), 
αρθρ. 51, παρ. 3, «Αγροτικοί Συνεταιρισμοί, μορφές συλ¬ 
λογικής οργάνωσης του αγροτικού χώρου και άλλες δι¬ 
ατάξεις» με τις οποίες αντικαθίσταται το άρθρον 58 του 
ν. 4316/2014 (ΦΕΚΑ'270). 

2. Τις διατάξεις του άρθρου 24 του ν. 4186/2013 (ΦΕΚ 
193/Α/17-9-2013), «Αναδιάρθρωση της Δευτεροβάθμιας 
Εκπαίδευσης και λοιπές διατάξεις». 

3. Το π.δ. 812/1977 (ΦΕΚ 258/τ.Α/12-9-1977) «Περί 
ιδρύσεως Σχολής Βοηθών Νοσοκόμων παρά τω Γενικώ 
Νοσοκομείω Ιωαννίνων «Γ. ΧΑΤΖΗΚΩΣΤΑ» και έγκριση 
του Οργανισμού αυτής». 

4. Τα άρθρα 14 και 16 της υπ'αριθ. Γ4α/ΓΠ.55004/15/ 
13-6-2016 κοινής απόφασης του Αναπληρωτή Υπουργού 
Εσωτερικών και Διοικητικής Ανασυγκρότησης, του Ανα¬ 
πληρωτή Υπουργού Οικονομικών και του Αναπληρωτή 
Υπουργού Υγείας με θέμα «Ρύθμιση θεμάτων που αφορούν 
την οργάνωση, τη λειτουργία, το προσωπικό και κάθε ανα¬ 
γκαία λεπτομέρεια που αφορά τα Δ.Ι.Ε.Κ. του ν.4186/2013 
αρμοδιότητας Υπουργείου Υγείας» (ΦΕΚ 2049/Β 76-7-2016). 

5. Την υπ' αριθμ. Γ4α/ΓΠ.12972/22.5.2015 απόφαση του 
Αναπληρωτή Υπουργού Υγείας με θέμα «Ίδρυση Δημοσίων 
Ινστιτούτων Επαγγελματικής Κατάρτισης (Δ.Ι.Ε.Κ.) αρμοδιό¬ 
τητας Υπουργείου Υγείας». (ΦΕΚ 1038/Β/3-6-2015) 

6. Την υπ'αριθμ. Υ7β/γ.π.οικ. 2534/18.4.2013 κοινή 
απόφαση των Υπουργών Διοικητικής Μεταρρύθμισης 
και Ηλεκτρονικής Διακυβέρνησης, Παιδείας και θρη¬ 
σκευμάτων, Πολιτισμού και Αθλητισμού και του Αναπλη¬ 
ρωτή Υπουργού Υγείας σχετικό με «Κατάργηση και δια¬ 
τήρηση κενών οργανικών θέσεων μόνιμου προσωπικού 
των ΕΠΑΣ Βοηθών Νοσηλευτών Νοσοκομείων της 6ης 


Υ.ΠΕ. Πελοποννήσου-Ιονίων Νήσων-Ηπείρου και Δυτικής 
Ελλάδος, κατ' εφαρμογή των διατάξεων της παρ. 1 α του 
άρθρου 33 του ν. 4024/2011 όπως ισχύει». 

7. Την υπ' αριθμ. Υ7β/γ.π.οικ. 49151/12.4.2007 κοινή 
απόφαση της Υπουργού Υγείας και Θρησκευμάτων και 
του Υπουργού Υγείας και Κοινωνικής Αλληλεγγύης «Με¬ 
τατροπή τωνΤεχνικών Επαγγελματικών Εκπαιδευτήριων 
(ΤΕΕ) Α' Κύκλου Βοηθών Νοσηλευτών σε Επαγγελματικές 
Σχολές (ΕΠΑΣ)» (ΦΕΚ 676/τ.Β/30-4-2007). 

8. Την υπ' αριθμ. Υ7β/γ.π.οικ. 4289/14.11.2000 κοινή 
απόφαση του Υπουργού Παιδείας και Θρησκευμάτων και 
του Υπουργού Υγείας και Πρόνοιας «Μετατροπή των Μέ- 
σωνΤεχνικών Επαγγελματικών Νοσηλευτικών Σχολών σε 
ΤΕΕ Α' κύκλου Βοηθών Νοσηλευτών (αναδημοσίευση)» 
(ΦΕΚ 1492/τ.Β/7-12-2000). 

9. Την αρ. Γ4α/Γ.Π. οικ. 12710/17-2-2017 εγκύκλιο του 
Υπουργείου Υγείας - Δ/νση Επαγγελματιών Υγείας σχε¬ 
τικά με την «μεταφορά κενών οργανικών θέσεων των 
ΕΠΑΣ Βοηθών Νοσηλευτών του ν. 3475/2006 στα Δ.Ι.Ε.Κ. 
αρμοδιότητας Υπουργείου Υγείας του ν. 4186/2013». 

10. Την υπ’ αριθμ. Φ/Γ/10/1932/25.1.2013 πράξη του 
Διοικητή περί τροποποίησης και συμπλήρωση της υπ’ 
αριθμ. 24215/30.11.201 1 προηγούμενης Διαπιστωτικής 
πράξης (ΦΕΚ 415/τ.Β/25-2-2013). 

11. Τις υπ' αριθμ. 24215/30.11.2011 και 202/4.1.2012 
πράξειςτου Διοικητή περί διαπίστωσης Αυτοδίκαιης Κα¬ 
τάργησης Κενών Οργανικών Θέσεων Πολιτικού Προσω¬ 
πικού με σχέση εργασίας Δημοσίου Δικαίου και ιδιωτικού 
δικαίου, αντίστοιχα, της Επαγγελματικής Σχολής (ΕΠΑΣ) 
του Γ.Ν. Ιωαννίνων «Γ. ΧΑΤΖΗΚΩΣΤΑ» κατ' εφαρμογή 
των άρθρων 33 και 34 του ν. 4024/2011. (ΦΕΚ 406/τ.Β/ 
22-2-2012), διαπιστώνουμε: 

Ι.Την αυτοδίκαιη μεταφορά των δύο (2) οργανικών 
θέσεων του κλάδου ΠΕ 18 από την ΕΠΑ.Σ Βοηθών Νο¬ 
σηλευτών του ν. 3475/2006 και την ένταξη αυτών στο 
αντίστοιχο ΔΙΕΚτου ν. 4186/2013 όπως απεικονίζεται 
στον παρακάτω πίνακα: 


ΚΛΑΔΟΣ 

Υφιστάμε¬ 
νες Θέσεις 
ΕΠΑΣ Βοη¬ 
θών Νοση¬ 
λευτών 

Καλυμμένες 

Μεταφορά 
θέσεων στο 

ΔΙΕΚτου 
ν. 4186/2013 

ΠΕ 18 

εκπαιδευτικός 

2 

2 

2 


2. Τη μεταφορά και ένταξη των μόνιμων υπαλλήλων της 
ΕΠΑ.Σ Βοηθών Νοσηλευτών Κάσσαρη Σωτηρίας του Τηλέ¬ 
μαχου καιΖαφείρη Πολυξένης του Δημητρίου, του κλάδου 
ΠΕΙ 8, στο αντίστοιχο ΔΙΕΚ, με την ίδια σχέση εργασίας και 
στην ίδια κατηγορία, κλάδο, βαθμό και ειδικότητα. 

3. Την κατάργηση της μίας (1) κενής οργανικής θέσης 
του κλάδου ΠΕ 17, επειδή από τις προαναφερόμενες δι¬ 
ατάξεις 1,4 και 9 δεν προβλέπεται μεταφορά και ένταξη 
στα Δ.Ι.Ε.Κ. αρμοδιότητας Υπουργείου Υγείας, κενών ορ¬ 
γανικών θέσεων κλάδου ΠΕ 17 των πρώην ΕΠΑΣ. 

Η ισχύς των ανωτέρω ανατρέχει στις 15-9-2015 (εδ. στ. 
παρ. 2 του άρθρου 58 του ν. 4316/2014). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 25 Απριλίου 2017 

Ο Διοικητής 

ΕΥΑΓΓΕΛΟΣ ΚΑΡΒΟΥΝΗΣ 

